PATVIRTINTA

Kelmės rajono Šaukėnų Vlado Pūtvio-Putvinskio gimnazijos direktoriaus 2016 m. gruodžio 2 d. įsakymu Nr. V-108

KELMĖS RAJONO ŠAUKĖNŲ VLADO PŪTVIO-PUTVINSKIO GIMNAZIJOS
SUPAPRASTINTŲ VIEŠŲJŲ PIRKIMŲ TAISYKLĖS

I SKYRIUS

BENDROSIOS NUOSTATOS

1.	Kelmės rajono Šaukėnų Vlado Pūtvio-Putvinskio gimnazijos viešųjų supaprastintų pirkimų taisyklės (toliau – taisyklės) nustato perkančiosios organizacijos – Kelmės rajono Šaukėnų Vlado Pūtvio-Putvinskio gimnazijos, atitinkančios Viešųjų pirkimų įstatymo 4 straipsnio 1 dalies 1 skirsnio reikalavimą (toliau – Gimnazija arba Perkančioji organizacija) vykdomų prekių, paslaugų ir darbų supaprastintų viešųjų pirkimų (toliau – pirkimas) būdus ir jų procedūrų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras. 

2.	Šiose taisyklėse reglamentuojami pirkimai (toliau – supaprastinti pirkimai): 
2.1.	kurių vertė yra mažesnė už tarptautinio pirkimo vertės ribas; 

2.2.	Lietuvos Respublikos viešųjų pirkimų įstatymo (toliau – Įstatymas) 2 priedėlyje nurodytų B paslaugų pirkimai neatsižvelgiant į pirkimo vertę; 

2.3.	Įstatymo 9 straipsnio 14 dalyje nurodyti pirkimai. 

3.	Numatomo prekių, paslaugų ir darbų pirkimo vertė apskaičiuojama vadovaujantis Įstatymo 9 straipsnio nuostatomis bei Viešųjų pirkimų tarnybos prie Lietuvos Respublikos Vyriausybės (toliau – Viešųjų pirkimų tarnyba) patvirtinta Numatomo viešojo pirkimo vertės skaičiavimo metodika. 
4.	Šios taisyklės netaikomos Įstatymo 10 straipsnyje nustatytais atvejais. 

5.	Šios taisyklės yra viešas dokumentas, kuris skelbiamas Centrinėje viešųjų pirkimų informacinėje sistemoje, Gimnazijos interneto svetainėje. Pageidaudami kitais būdais susipažinti su šiomis taisyklėmis, tiekėjai gali kreiptis į Gimnaziją. 
6.	Pagrindinės taisyklių sąvokos: 

6.1.	Komisija – Gimnazijos direktoriaus įsakymais pirkimams organizuoti ir vykdyti sudaryta (ne mažiau 3 asmenų) viešųjų pirkimų komisija, veikianti pagal gimnazijos direktoriaus patvirtintą darbo reglamentą; 

6.2.	pirkimo organizatoriai – Gimnazijos direktoriaus įsakymu paskirti nepriekaištingos reputacijos Gimnazijos darbuotojai, pasirašę nešališkumo deklaracijas ir konfidencialumo pasižadėjimus. Pirkimų organizatoriai šių taisyklių nustatyta tvarka organizuoja ir atlieka supaprastintus pirkimus, kai tokiems pirkimams atlikti neįpareigojama Gimnazijos viešųjų pirkimų komisija (toliau – Komisija); 

6.3.	pirkimo iniciatorius – gimnazijos direktorius ar gimnazijos darbuotojas, dirbantis pagal darbo sutartį (toliau darbuotojas), kuris nurodė poreikį įsigyti reikalingas prekes, paslaugas arba darbus ir kontroliuojantis sudarytose pirkimo sutartyse numatytų įsipareigojimų vykdymą, organizuojantis pirkimo sutarčių pratęsimo, keitimo, nutraukimo ir kitas su sutarčių vykdymu susijusias procedūras. 

6.4.	supaprastintas atviras konkursas – supaprastinto pirkimo būdas, kai kiekvienas suinteresuotas tiekėjas gali pateikti pasiūlymą; 
6.5.	supaprastintos skelbiamos derybos – supaprastinto pirkimo būdas, kai paraiškas dalyvauti derybose gali pateikti visi tiekėjai, o gimnazija su visais ar atrinktais tiekėjais derasi dėl pirkimo sutarties sąlygų; 
6.6.	apklausa – mažos vertės pirkimo būdas, kai Gimnazija raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo; 
6.7.	kvalifikacijos patikrinimas – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus; 
6.8.	numatomo pirkimo vertė (toliau – pirkimo vertė) – Gimnazijos numatomų sudaryti pirkimo sutarčių vertė, skaičiuojama imant visą mokėtiną sumą be pridėtinės vertės mokesčio (toliau – PVM) ir įskaitant visas sutarties pasirinkimo ir atnaujinimo galimybes. 

6.8.1.	pirkimo vertė skaičiuojama pirkimo pradžiai, atsižvelgiant į visas to paties tipo prekių ar paslaugų arba tam pačiam objektui skirtas darbų pirkimo sutarčių vertes; 

6.8.2.	kai prekių ar paslaugų pirkimas per einamuosius finansinius metus (per 12 mėnesių nuo pirkimo pradžios) atliekamas vieną kartą ir sudarytos pirkimo sutarties nenumatoma atnaujinti, 

šio pirkimo vertė yra numatomos sudaryti pirkimo sutarties vertė; 

6.8.3.	6.8.3. kai prekių ar paslaugų pirkimai atliekami reguliariai arba jei sudarytas pirkimo sutartis numatyta per tam tikrą laikotarpį atnaujinti, numatomo pirkimo vertė skaičiuojama vienu iš šių būdų: 

6.8.3.1.	numatomo pirkimo vertė yra faktinė perkamų prekių ar paslaugų to paties tipo (pagal BVPŽ) pirkimo sutarčių, sudarytų per ankstesniuosius finansinius metus arba per pastaruosius 12 mėnesių, vertė, pakoreguota (jeigu įmanoma) atsižvelgiant į sudaromoje pirkimo sutartyje numatomus kiekio ar vertės pokyčius per 12 mėnesių nuo pradinės pirkimo sutarties sudarymo; 

6.8.3.2.	numatomo pirkimo vertė yra bendra visų perkamų prekių ar paslaugų to paties tipo (pagal BVPŽ) pirkimo sutarčių, sudarytų per 12 mėnesių nuo pirmojo prekių pristatymo ar per pirkimo sutarties galiojimo laikotarpį, jeigu jis yra ilgesnis kaip 12 mėnesių, numatoma vertė.
6.9	alternatyvus pasiūlymas – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos; 
6.10	mažos vertės pirkimai – supaprastinti pirkimai, kai yra bent viena iš šių sąlygų: 

6.10.1.	prekių ar paslaugų pirkimo vertė yra mažesnė kaip 58 000 eurų (be PVM), o darbų vertė mažesnė kaip 145 000 eurų (be PVM). 

6.10.2.	perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų (be PVM), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų (be PVM); 

6.11 pirkimo sutarties sudarymo atidėjimo terminas (toliau – atidėjimo terminas) – 15 dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš Gimnazijos suinteresuotiems kandidatams ir suinteresuotiems dalyviams dienos ir kurio metu negali būti sudaroma pirkimo sutartis; 
6.12.suinteresuotas dalyvis – bet kuris dalyvis, išskyrus dalyvį, kuris galutinai pašalintas iš pirkimo procedūros, t. y. jam pranešta apie pasiūlymo atmetimą, ir kurio pašalinimas dėl praleisto senaties termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas; 
6.13. suinteresuotas kandidatas – bet kuris kandidatas, išskyrus kandidatą, kuriam Gimnazija pranešė apie jo paraiškos atmetimą iki pranešimo apie sprendimą sudaryti pirkimo sutartį išsiuntimo suinteresuotiems dalyviams. 
7.	Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme.
8.	Atliekant viešojo supaprastinto pirkimo procedūras turi būti laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo reikalavimų. 
9.	Pirkimo tikslas – sudaryti pirkimo sutartį, leidžiančią įsigyti Gimnazijai reikalingų prekių, paslaugų ar darbų, racionaliai naudojant tam skirtas lėšas. 

10.	Supaprastinto pirkimo pradžią, pabaigą, pirkimo procedūrų nutraukimą reglamentuoja Viešųjų pirkimų įstatymo 7 straipsnis. 

11.	Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nebereikalingas, nėra lėšų už jas sumokėti, buvo nustatytos esminės klaidos pirkimo dokumentuose ir nėra galimybės išvengti jų sukeliamų pasekmių ar pašalinti jas kitu būdu). 

12.	Perkančiosios organizacijos vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Perkančioji organizacija gali reikalauti, kad, ūkio subjektų jungtinės grupės pasiūlymą (projektą) pripažinus geriausiu ir perkančiajai organizacijai pasiūlius pasirašyti viešojo pirkimo–pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį. 

13.	Komisija ir pirkimų organizatoriai turi skatinti tiekėjų konkurenciją, siekdami naudingiausių Gimnazijai tiekėjų pasiūlymų ir racionalaus pirkimui skirtų lėšų panaudojimo. Visiems tiekėjams turi būti keliami vienodi reikalavimai ir prašoma pateikti to paties pobūdžio informaciją. Nei keliami reikalavimai, nei prašoma informacija negali dirbtinai diskriminuoti tiekėjų ir riboti konkurencijos. 

14.	Atlikdama supaprastintus pirkimus perkančioji organizacija atsižvelgia į visuomenės poreikius socialinėje srityje, siekia paskatinti smulkaus ir vidutinio verslo subjektų dalyvavimą pirkimuose, vadovaujasi Viešųjų pirkimų įstatymo 91 straipsnio, kitų teisės aktų nuostatomis. Perkančioji organizacija įsigyja prekes, paslaugas ir darbus iš viešosios įstaigos CPO LT, atliekančios centrinės perkančiosios organizacijos funkcijas, elektroninio katalogo CPO.ltTM (toliau – elektroninis katalogas), kai elektroniniame kataloge siūlomos prekės, paslaugos ar darbai atitinka perkančiosios organizacijos poreikius ir perkančioji organizacija negali jų įsigyti efektyvesniu būdu racionaliai naudodama tam skirtas lėšas. Perkančioji organizacija motyvuoja savo sprendimą neatlikti elektroniniame kataloge siūlomų prekių, paslaugų ar darbų pirkimo ir saugo tai patvirtinantį dokumentą kartu su kitais pirkimo dokumentais Viešųjų pirkimų įstatymo 21 straipsnyje nustatyta tvarka. 

II SKYRIUS
PIRKIMŲ ORGANIZAVIMAS IR VYKDYMAS

15. Gimnazija rengia ir tvirtina planuojamų atlikti einamaisiais biudžetiniais metais viešųjų pirkimų planus ir kiekvienais metais, ne vėliau kaip iki kovo 15 dienos, o šiuos planus patikslinusi – nedelsdama, Centrinėje viešųjų pirkimų informacinėje sistemoje ir savo tinklalapyje, skelbia tais metais planuojamų atlikti viešųjų pirkimų suvestinę, kurioje nurodo Gimnazijos pavadinimą, adresą, kontaktinius duomenis, pirkimo objekto pavadinimą ir kodą, numatomą kiekį ar apimtį (jeigu įmanoma), numatomą pirkimo pradžią, pirkimo būdą, ketinamos sudaryti pirkimo sutarties trukmę, taip pat iš anksto skelbia pirkimų, išskyrus mažos vertės pirkimus, techninių specifikacijų projektus. Gimnazija taip pat gali skelbti pirkimų, kuriems šioje dalyje nustatytas techninių specifikacijų projektų skelbimo reikalavimas netaikomas, techninių specifikacijų projektus. Viešųjų pirkimų suvestinė ir
techninių specifikacijų projektai skelbiami ir dėl šių projektų gautos pastabos ir pasiūlymai įvertinami Viešųjų pirkimų tarnybos nustatyta tvarka.

16.	Pirkimo iniciatorius pirkimo organizatoriui ar Komisijai pateikia suderintą su vyr. buhalteriu ir Gimnazijos direktoriaus patvirtintą paraišką pirkimui (priedas Nr.1), pirkimo užduotį bei pirkimo dokumentus, kitą būtiną informaciją. Pirkimo iniciatorius atsako už pateiktų duomenų (pirkimo objekto apibūdinimas, techninės charakteristikos, sutarties įvykdymo terminas ir pan.) teisingumą. 
17.	Pirkimų organizatorius arba pirkimo Komisija (jei pirkimas turi būti vykdomas Komisijos) pradėdamas pirkimą turi žinoti perkamų prekių, paslaugų ar darbų savybes, kiekį (apimtį). Tam pirkimų organizatorius arba Komisija gali apklausti darbuotojus, remtis defektiniais aktais, naudojimo instrukcijomis, planais ar kompetentingų darbuotojų sprendimais. Nustatydamas šias savybes, pirkimų organizatorius arba Komisija remiasi pirkimų iniciatorių pateiktais pasiūlymais, turimais techniniais aprašymais, savo darbo patirtimi. Pirkimų organizatorius arba Komisija gali konsultuotis su atitinkamos srities specialistais, ekspertais. Vadovaudamasi surinkta informacija, pirkimų organizatorius skaičiuoja preliminarią numatomo pirkimo vertę. 

18.	Pirkimas gali būti pradėtas, tik jei yra skirtas finansavimas. 

19.	Supaprastintą pirkimą atlieka Komisija tada, kai numatomos sudaryti prekių ar paslaugų pirkimo sutarties vertė didesnė kaip 23 000 eurų (be PVM), o darbų – didesnė kaip 29 000 eurų (be PVM) ir supaprastintą pirkimą atlieka Pirkimų organizatoriai, kai prekių, paslaugų numatomos sudaryti sutarties vertė mažesnė kaip 23 000 eurų (be PVM), o darbų – mažesnė kaip 29 000 eurų (be PVM). 
20.	Gimnazijos direktorius turi teisę pavesti pirkimą vykdyti neatsižvelgdamas į Taisyklių 
19 punkte nustatytas aplinkybes. 

21.	Gimnazijai ir tiekėjams bendraujant tarpusavyje ir keičiantis informacija, duomenys turi būti perduodami taip, kad būtų užtikrinamas jų vientisumas, išsaugomas pasiūlymų konfidencialumas. Taip pat būtina užtikrinti, kad Gimnazija su pasiūlymų turiniu galėtų susipažinti tik pasibaigus nustatytam jų pateikimo terminui. Šis reikalavimas netaikomas atliekant mažos vertės pirkimus, kuriems nėra reikalaujama pateikti pasiūlymų užklijuotame voke. 

22.	Pirkimo procedūrų ataskaita pildoma Centrinėje viešųjų pirkimų informacinėje sistemoje (toliau – CVP IS) Viešųjų pirkimų tarnybos nustatyta tvarka bei terminais ir baigiama pildyti ne vėliau kaip per 5 darbo dienas pasibaigus pirkimui. Ši ataskaita neteikiama, kai pirkimas atliekamas pagal preliminarią sutartį arba atliekamas mažos vertės pirkimas, kurio sąvoka išaiškinama 6.10 punkte. 

III SKYRIUS
PIRKIMŲ PASKELBIMAS

23.	Visus skelbimus ir informacinius pranešimus Perkančioji organizacija pateikia Viešųjų pirkimų tarnybai pagal jos nustatytus skelbiamos informacijos privalomuosius reikalavimus, standartines formas bei skelbimų teikimo tvarką. Skelbimas Perkančiosios organizacijos tinklalapyje, kitur internete, leidiniuose ar kitomis priemonėmis negali būti paskelbtas anksčiau negu CPV IS. To paties skelbimo turinys visur turi būti tapatus. Perkančioji organizacija savo tinklalapyje informuoja apie kiekvieną mažos vertės pirkimą, nurodant nustatytą informaciją Viešųjų pirkimų įstatyme. Perkančioji organizacija susistemintai, nedelsiant, (vadovaujantis protingumo kriterijumi), kartą per mėnesį, apie pradedamą bet kurį pirkimą, taip pat nustatytą laimėtoją ir ketinimą sudaryti bei sudarytą pirkimo sutartį informuoja savo tinklalapyje. 

24.	Gimnazija siekia, kad prekių, paslaugų ir darbų viešieji pirkimai, atliekami CVP IS priemonėmis (kai pirkimo atveju elektroninėmis priemonėmis pateikiamas skelbimas apie pirkimą (neskelbiamų pirkimų atveju – kvietimas), kiti pirkimo dokumentai ir priimami tiekėjų pasiūlymai) kiekvienais kalendoriniais metais sudarytų ne mažiau kaip 50 procentų Gimnazijos viešųjų pirkimų bendrosios vertės.

25. Gimnazija apie supaprastintą pirkimą gali neskelbti, jeigu yra bent viena iš toliau nurodytų sąlygų:

25.1. perkamos prekės, paslaugos ar darbai, kai:
25.1.1.	pirkimas, apie kurį buvo skelbta, neįvyko, nes nebuvo gauta paraiškų ar pasiūlymų; 

25.1.2.	atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus; 

25.1.3.	dėl įvykių, kurių Gimnazija negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Gimnazijos; 

25.1.4.	dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos; 

25.1.5.	atliekant mažos vertės pirkimus, prekių ar paslaugų sudaromos pirkimo sutarties vertė neviršija 45 000 eurų be PVM, o darbų – 90 000 eurų be PVM. 

25.2. perkamos prekės ir paslaugos, kai: 

25.2.1.	Gimnazija pagal ankstesnę sutartį iš tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Gimnazijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo; 

25.2.2.	perkamos gėlės, suvenyrai. 
25.3. perkamos prekės, kai:

25.3.1. perkami vadovėliai bei grožinė literatūra, perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;
25.3.2.	prenumeruojami laikraščiai ir žurnalai;

25.3.3. perkama iš bankrutuojančių, likviduojamų ūkio subjektų; 25.3.4. prekės perkamos iš valstybės rezervo.

25.4. perkamos paslaugos, kai:

25.4.1.	perkamos licencijos naudotis: duomenų (informacinėmis) bazėmis, mokomosiomis kompiuterinėmis programomis, bibliotekiniais dokumentais ir kt.; 

25.4.2.	perkamos pagal darbo sutartį Gimnazijoje dirbančių darbuotojų mokymo ir kvalifikacijos kėlimo bei konsultacinės paslaugos; 

25.4.3.	literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos. 
25.5. perkamos paslaugos ir darbai, kai: 
25.5.1.	dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos; 

25.5.2.	perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento. 

26. Gimnazija, skelbdama apie supaprastintą pirkimą, privalo nustatyti pakankamą pasiūlymų pateikimo terminą, kuris negali būti trumpesnis kaip 7 darbo dienos nuo skelbimo apie pirkimą paskelbimo CVP IS. 

IV SKYRIUS
PIRKIMO DOKUMENTŲ RENGIMAS

27. Pirkimo dokumentus pagal pirkimo iniciatoriaus pateiktus dokumentus, informaciją rengia Komisija arba pirkimo organizatorius (pirkimo dokumentai gali būti nerengiami, kai atliekant pirkimą tiekėjai apklausiami žodžiu ir (ar) perkant prekes, paslaugas ar darbus kai numatoma pirkimo vertė yra mažesnė kaip 3000 eurų (be PVM)). Pirkimo dokumentai rengiami lietuvių kalba ir jose pateikiama informacija (aiški, tiksli, be dviprasmybių, negalinti dirbtinai riboti tiekėjų galimybių), būtina pirkimo vykdymui konkrečiu pirkimo būdu:

27.1.	perkamų prekių, paslaugų ar darbų pavadinimai, kiekis (apimtis), techninė specifikacija ir kita pirkimo objektui apibūdinti reikalinga informacija; 

27.2.	prekių tiekimo, paslaugų teikimo ir darbų atlikimo terminai; 

27.3.	informacija apie galimybę pateikti pasiūlymus parduoti tik dalį prekių, darbų arba paslaugų, šios dalies arba dalių, dėl kurių gali būti pateikti pasiūlymai, apibūdinimas; 

27.4. tiekėjų kvalifikaciją patvirtinančių dokumentų sąrašas ir informacija, kad Įstatymo 32 straipsnio 8 dalyje nurodytu atveju turi būti pateikiama pirkimo dokumentuose nurodytų minimalių kvalifikacinių reikalavimų atitikties deklaracija;

27.5.	reikalavimas, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis gali pasitelkti, ir gali būti nurodomas reikalavimas, kokiai pirkimo daliai jis juos ketina pasitelkti. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato Gimnazija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo; 

27.6.	kai Gimnazija pirkimo objektą skaido į dalis, kurių kiekvienai numatoma sudaryti atskirą pirkimo sutartį, pirkimo dokumentuose gali būti nurodyta, kelioms pirkimo objekto dalims (vienai, dviem ir daugiau) tas pats tiekėjas gali teikti pasiūlymus. Jeigu pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalims. 

27.7.	teikiamo pasiūlymo sudėtis, pateikimo terminas, vieta ir būdas, įskaitant informaciją, ar pasiūlymas pateikiamas elektroninėmis priemonėmis; 

27.8.	pasiūlymų vertinimo kriterijai ir sąlygos; 
27.9.	pasiūlymo galiojimo terminas ir reikalavimai jo galiojimo užtikrinimui; 

27.10. informacija, kaip turi būti apskaičiuota ir išreikšta pasiūlymuose nurodoma pardavimo kaina. Į kainą turi būti įskaičiuotos visos išlaidos ir visi mokesčiai;
27.11. informacija apie atidėjimo termino taikymą, ginčų nagrinėjimo tvarką; 27.12. pasiūlymų keitimo, atšaukimo galimybės ir tvarka;

27.13.	vokų su pasiūlymais atplėšimo laikas, vieta;

27.14. siūlomos pasirašyti pardavimo–pirkimo sutarties projektas, jei jis parengtas; 27.15. pirkimo dokumentų paaiškinimo (patikslinimo) tvarka;

27.16.	informacija apie Gimnazijai atstovaujančius darbuotojus;

27.17. kita, Gimnazijos nuomone, svarbi ir Įstatymo nepažeidžianti informacija; Atliekant supaprastintus pirkimus, gali būti pateikiama ne visa Taisyklių 27 punkte nurodyta informacija, jei Gimnazija mano, kad tokia informacija yra nereikalinga ir tai neprieštarauja Viešųjų pirkimų įstatymo nuostatoms.

V SKYRIUS
TIEKĖJŲ KVALIFIKACIJA

28.	Rengdama pirkimo dokumentus, Komisija ir pirkimų organizatorius vadovaujasi Įstatymo 32–38 straipsnių reikalavimais ir privalo įsitikinti, ar tiekėjas bus pajėgus įvykdyti pirkimo sutartį. 

29.	Tiekėjų kvalifikacijos neprivaloma tikrinti, kai: 

29.1.	jau įvykusiame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Gimnazijai nepriimtinos kainos, o pirkimo sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę dalyviai, atitinkantys nustatytus minimalius kvalifikacijos reikalavimus; 

29.2.	dėl techninių, meninių priežasčių ar dėl kitų objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra alternatyvos; 

29.3.	perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai; 

29.4.	perkama iš bankrutuojančių, likviduojamų, restruktūrizuojamų ar sustabdžiusių veiklą 
ūkio subjektų; 

29.5.	perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos; 

29.6.	vykdant mažos vertės pirkimus. 

VI SKYRIUS

TECHNINĖ SPECIFIKACIJA

30. Komisija (pirkimo organizatorius), atlikdama supaprastintus pirkimus, techninę specifikaciją rengia vadovaudamiesi Įstatymo 25 straipsnyje nustatytais reikalavimais (atliekant mažos vertės pirkimus, Komisija (pirkimo organizatorius) gali nesivadovauti Įstatymo 25 straipsnyje nustatytais reikalavimais, tačiau bet kuriuo atveju turi užtikrinti Įstatymo 3 straipsnyje nurodytų principų laikymąsi) ir užtikrina, kad:

30.1.	kiekviena perkama prekė, paslauga ar darbai bus aprašyti aiškiai ir nedviprasmiškai, aprašymas nediskriminuoja tiekėjų bei užtikrina jų konkurenciją; 

30.2.	techninė specifikacija bus sudaroma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o gimnazija įsigyti reikalingų prekių, paslaugų ar darbų; 

30.3.	rengiant techninę specifikaciją, bus nurodomos pirkimo objekto panaudojimo savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau 
kaip ....“, „ne mažiau kaip ....“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“).

31.	Jeigu kartu su paslaugomis perkamos prekės ir (ar) darbai, su prekėmis – paslaugos, darbai, o su darbais – prekės, paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms. 

32.	Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi. 

33.	Rengiant techninę specifikaciją ir nesant pagrindimo, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „...arba lygiavertis“. 

34.	Techninė specifikacija gali apimti ir aplinkos apsaugos reikalavimus. Pirkimo dokumentuose galima nustatyti tam tikrus reikalavimus, pavyzdžiui, gamybos būdui ar pagrindinėms naudojamoms medžiagoms (maisto produktai neapdoroti kenksmingomis medžiagomis, tam tikra naudojamų medžiagų dalis pagaminta iš perdirbtų žaliavų, energija pagaminta iš atsinaujinančių energijos šaltinių) arba tam tikrų produktų grupių arba paslaugų poveikiui aplinkai. Gimnazija, nustatydama reikalavimus, gali remtis standartais ar ekologiniais ženklais. Šiuo atveju ji nurodo standartuose ar ekologiniuose ženkluose keliamus reikalavimus pirkimo objekto savybėms ir kaip atitikimą šiems reikalavimams priima oficialių institucijų išduotus dokumentus ar gamintojo patvirtinimą. 

35.	Teisės aktuose nustatytiems prekių, darbų ar paslaugų atitikimui privalomiesiems techniniams reikalavimams gali būti paprašyta pateikti oficialių institucijų išduotus dokumentus (jei tokie išduodami). 

36.	Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą. 

VII SKYRIUS
PASIŪLYMŲ VERTINIMAS IR PALYGINIMAS

37.	Vokai su pasiūlymais atplėšiami vadovaujantis Įstatymo 31 straipsnio reikalavimais ir Gimnazijos viešųjų pirkimų komisijos darbo reglamentu. 

38.	Gimnazija gali prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti keisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Gimnazija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis. Tuo atveju, jei Gimnazija derasi su visais dalyviais (pasiūlymus pateikusiais tiekėjais) dėl kainos ir pasiūlymo sąlygų, negalima keisti suderėto rezultato, užfiksuoto derybų protokoluose. 

39.	Gimnazija pasiūlymą atmeta, jeigu: 

39.1. pasiūlymą pateikęs dalyvis neatitinka pirkimo dokumentuose nustatytų minimalių kvalifikacijos reikalavimų arba Gimnazijos prašymu laiku nepatikslino pateiktų netikslių ar neišsamių duomenų apie savo kvalifikaciją;
39.2.	pasiūlymas neatitinka pirkimo dokumentuose nustatytų reikalavimų, dalyvis per Gimnazijos nurodytą terminą neištaiso aritmetinių klaidų ir (ar) nepaaiškina pasiūlymo; 

39.3.	visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, 
Gimnazijai nepriimtinos, kainos; 

39.4.	tiekėjas per jos nustatytą terminą, kaip nurodyta Įstatymo 28 straipsnio 10 dalyje, nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento; 

39.5.	kitais Įstatymo 39 straipsnio 1 dalyje ir 40 straipsnio 1 dalyje nustatytais pagrindais. 
40.  Gimnazija pasiūlymus vertina remdamasi šiais kriterijais:

40.1.	ekonomiškai naudingiausio pasiūlymo, kai pirkimo sutartį sudaro su dalyviu, pateikusiu naudingiausią pasiūlymą, išrinktą pagal jos nustatytus kriterijus, susijusius su pirkimo objektu, – paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko; 

40.2.	mažiausios kainos. 
41.	Perkant meno, kultūros paslaugas, pateikti pasiūlymai gali būti vertinami pagal kitus 

Gimnazijos pirkimo dokumentuose nustatytus su pirkimo objektu susijusius kriterijus, kurie nebūtinai turi remtis mažiausia kaina arba ekonomiškai naudingiausio pasiūlymo vertinimo kriterijumi. 

42.	Pasiūlymo vertinimo kriterijai negali nepagrįstai ir neobjektyviai riboti tiekėjų galimybių 

dalyvauti pirkime ar sudaryti išskirtines sąlygas konkretiems tiekėjams, pažeidžiant šio Įstatymo 3 straipsnio 1 dalyje nustatytus reikalavimus.

43. Gimnazija, norėdama priimti sprendimą dėl laimėjusio pasiūlymo, turi pagal nustatytus vertinimo kriterijus įvertinti pateiktus dalyvių pasiūlymus ir nustatyti pasiūlymų eilę. Pasiūlymų eilė nustatoma ekonominio naudingumo mažėjimo arba kainų didėjimo tvarka. Kai kelių pasiūlymų ekonominis naudingumas yra vienodas arba keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas anksčiausiai gautas pasiūlymas.

VIII SKYRIUS
INFORMAVIMAS APIE PIRKIMO PROCEDŪROS REZULTATUS

44.	Gimnazija suinteresuotiems kandidatams ir suinteresuotiems dalyviams nedelsdama (ne vėliau kaip per 5 darbo dienas) praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, nurodo nustatytą pasiūlymų eilę, laimėjusį pasiūlymą, tikslų atidėjimo terminą. Gimnazija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. 

45.	Gimnazija, gavusi kandidato ar dalyvio raštu pateiktą prašymą, nedelsdama, ne vėliau kaip per 15 dienų nuo prašymo gavimo dienos, nurodyti: 

45.1.	kandidatui – jo paraiškos atmetimo priežastis; 

45.2.	dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus; 

45.3.	dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų. 
IX SKYRIUS
PIRKIMO SUTARTIS

46.	Reikalavimus pirkimo sutarties sudarymui ir jos turiniui nustato Įstatymo 18 straipsnis. Mažos vertės pirkimams gali būti netaikomas 18 straipsnio 1, 2, 3, ir 6 dalys. 

47.	Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų statyme nustatyti principai bei tikslai ir kai tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 3 000 eurų (be PVM) arba kai pirkimo sutartis sudaryta atlikus mažos vertės pirkimą. 

48.	Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas. Atidėjimo terminas gali būti netaikomas, kai: 

48.1.	vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų; 

48.2.	pirkimo sutartis sudaroma dinaminės pirkimo sistemos pagrindu arba Gimnazija pirkimo sutartį sudaro preliminariosios sutarties pagrindu; 

48.3.	supaprastintų pirkimų atveju pirkimo sutarties vertė mažesnė kaip 3 000 eurų (be PVM) arba kai pirkimo sutartis sudaroma atliekant mažos vertės pirkimą. 

49.	Pirkimo sutartis gali būti sudaroma žodžiu, kai atliekami pirkimai, kurių sutarties vertė yra mažesnė kaip 3 000 eurų (be PVM). Žodžiu sudarytą pirkimo sutartį patvirtinantis dokumentas yra sąskaita faktūra ar kitas finansinis dokumentas. 

50.	Gimnazija laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jų sąlygų pakeitimo turi paskelbti CVP IS. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio pasiūlymo dalims, kai nėra techninių galimybių tokiu būdu paskelbtos informacijos atkurti ar perskaityti. 

51.	Gimnazija, vadovaudamasi Viešųjų pirkimų įstatymo 181 straipsnio nuostatomis ne vėliau kaip per 10 dienų CVP IS skelbia informaciją apie pirkimo sutarties neįvykdžius ar netinkamai ją įvykdžiusius tiekėjus. 

X SKYRIUS
PIRKIMŲ BŪDAI

52.	Supaprastintų pirkimų būdai: 
52.1.	supaprastintas atviras konkursas; 
52.2.	supaprastintos skelbiamos derybos; 
52.3.	supaprastintos neskelbiamos derybos; 
52.4.	mažos vertės pirkimo apklausos būdu. 
53.	Gimnazija  taikydama  supaprastintus  pirkimus  gali  vykdyti  supaprastintą  projekto 
konkursą. 
54.	Pirkimas supaprastinto atviro konkurso būdu gali būti atliekamas visais atvejais. 
55.	Pirkimas supaprastintų skelbiamų derybų būdu gali būti atliekamas esant bent vienai iš 

šių sąlygų: 

55.1.	jeigu atviram konkursui visi pateikti pasiūlymai nepriimtini arba nevisiškai atitinka pirkimo dokumentuose nustatytus reikalavimus, o pirkimo sąlygos iš esmės nekeičiamos; 
55.2.	išimtiniu atveju, kai dėl perkamų prekių, paslaugų ar darbų pobūdžio arba su tuo susijusios rizikos Gimnazija negali iš anksto prognozuoti visos kainos; 

55.3.	jeigu yra perkami darbai, reikalingi tik moksliniams tyrimams, eksperimentams plėtoti ir jeigu šiais darbais nesiekiama ekonominės naudos ar padengti tyrimų ar plėtojimo išlaidų. 

56.  Pirkimas neskelbiamų derybų būdu gali būti atliekamas esant bent vienai šių sąlygų: 
56.1.	pirkimas, apie kurį buvo skelbta, neįvyko, nes nebuvo gauta paraiškų ar pasiūlymų; 

56.2.	atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Gimnazijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys nustatytus minimalius kvalifikacijos reikalavimus; 

56.3.	dėl įvykių, kurių Gimnazija negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo 

Gimnazijos; 

56.4.	dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos; 

56.5.	kai Gimnazija pagal ankstesnę sutartį iš tam tikro tiekėjo pirko prekių ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir jeigu ankstesnieji pirkimai buvo efektyvūs, iš esmės nesikeičia prekių kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes įsigijus skirtingų techninių charakteristikų prekių, atsirastų techninių eksploatacijos ir priežiūros sunkumų. Tokių sutarčių, kaip ir pasikartojančių sutarčių, trukmė paprastai negali viršyti 3 metų skaičiuojant nuo pradinės pirkimo sutarties sudarymo momento; 

56.6.	perkamos prekės gaminamos tik mokslo, eksperimentavimo tikslais, nesiekiant gauti pelno arba padengti mokslo ar tobulinimo išlaidų; 

56.7.	ypač palankiomis sąlygomis perkamos prekės iš bankrutuojančių, likviduojamų ar restruktūrizuojamų ūkio subjektų; 

56.8.	dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 50 procentų pradinės pirkimo sutarties kainos; 

56.9.	perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento. 

57. Mažos vertės pirkimai apklausos būdu atliekami, kai pirkimų vertė atitinka Viešųjų pirkimų įstatyme pateiktą mažos vertės pirkimo sąvoką (Taisyklių 6.10 punktas). 

XI SKYRIUS
SUPAPRASTINTAS ATVIRAS KONKURSAS

58. Supaprastintas atviras konkursas organizuojamas, vadovaujantis Įstatymo 2 skirsnio (43, 44 straipsnių) reikalavimais. Supaprastintus atviras konkursas atliekamas šiais etapais:

58.1. skelbiama apie pirkimą;
58.2.	tiekėjams pateikiami pirkimo dokumentai; 
58.3.	priimami ir registruojami vokai su pasiūlymais; 
58.4.	atliekama vokų su pasiūlymais atplėšimo procedūra; 
58.5.	išnagrinėjami dalyvių kvalifikacijos duomenys; 
58.6.	išnagrinėjami pasiūlymai; 
58.7.	nustatoma pasiūlymų eilė ir priimamas sprendimas dėl laimėjusio pasiūlymo; 
58.8.	sudaroma pirkimo sutartis. 

59.	Vykdant supaprastintą atvirą konkursą, dalyvių skaičius neribojamas, o supaprastintas atviras konkursas laikomas įvykusiu, jeigu yra bent vienas neatmestas pasiūlymas. 

60.	Gimnazija neturi teisės supaprastinto pirkimo atviro konkurso būdu derėtis su tiekėjais dėl pirkimo sąlygų ar pateiktų pasiūlymų. 

XII SKYRIUS
SUPAPRASTINTOS SKELBIAMOS DERYBOS

61. Skelbiamos derybos atliekamos tenkinant Įstatymo 5 skirsnio reikalavimus ir jos vykdomos šiais etapais:

61.1.	skelbiama apie pirkimą; 
61.2.	tiekėjams pateikiami pirkimo dokumentai; 
61.3.	priimami ir registruojami vokai su pirminiais pasiūlymais; 
61.4.	atliekama vokų su pirminiais pasiūlymais atplėšimo procedūra; 

61.5.	išnagrinėjami tiekėjų kvalifikacijos duomenys. Pirkimo dokumentuose nustatyta tvarka atliekama kvalifikacinė atranka; 

61.6.	išnagrinėjami pirminiai pasiūlymai; 

61.7.	Gimnazija kviečia derėtis visus tiekėjus, kurių kvalifikacija ir pirminiai pasiūlymai atitinka pirkimo dokumentų reikalavimus; 

61.8.	atliekama derybų procedūra. Tuo atveju, jei kviečiamas tiekėjas neatvyksta į derybų procedūrą, nustatant pasiūlymų eilę į ją įrašomas šio tiekėjo pirminis pasiūlymas; 

61.9.	nustatoma pasiūlymų eilė ir priimamas sprendimas dėl laimėjusio pasiūlymo; 
61.10.	sudaroma pirkimo sutartis.

62.	Komisija turi teisę derėtis su dalyviu dėl pirminio pasiūlymo kainos, siūlomų prekių, paslaugų ar darbų charakteristikų ir visų kitų pirminio pasiūlymo sąlygų. 

63.	Vykdant derybų procedūrą turi būti laikomasi šių sąlygų: 
63.1.	derybas su kiekvienu tiekėju vesti atskirai; 

63.2.	tretiesiems asmenims neatskleisti iš tiekėjo gautos informacijos be šios sutikimo, taip pat neinformuoti tiekėjo apie susitarimus, pasiektus su kitais tiekėjais; 

63.3.	visiems tiekėjams turi būti taikomi vienodi reikalavimai, suteikiamos vienodos galimybės ir pateikiama vienoda informacija. Teikdama informaciją, Gimnazija neturi diskriminuoti vienų tiekėjų kitų naudai; 

63.4.	derybos turi būti protokoluojamos. Derybų protokolą pasirašo Komisijos nariai ir tiekimo įmonės vadovas arba jo įgaliotas atstovas, su kuriuo buvo derėtasi. 

64. Atlikdama pirkimą skelbiamų derybų būdu, Gimnazija turi teisę apriboti kandidatų skaičių, atlikdama kandidatų kvalifikacinę atranką. Šiuo atveju Gimnazija pirkimo dokumentuose nurodo atrenkamų kandidatų skaičių, kvalifikacinės atrankos kriterijus ir tvarką. Minimalus atrenkamų kandidatų skaičius negali būti mažesnis kaip 3. Jeigu minimalius kvalifikacijos reikalavimus atitinka mažiau kandidatų, derėtis kviečiami visi kandidatai, kurių kvalifikacija ir pirminiai pasiūlymai atitinka pirkimo dokumentų reikalavimus. 
XIII SKYRIUS
SUPAPRASTINTOS NESKELBIAMOS DERYBOS

65.	Neskelbiamos derybos atliekamos tenkinant Įstatymo 5 skirsnio reikalavimus. 
66.	Gimnazija apie pirkimą neskelbiamų derybų būdu neskelbia. 
67.	Neskelbiamos derybos atliekamos šiais etapais: 
67.1.	tiekėjams pateikiami pirkimo dokumentai; 
67.2.	priimami ir registruojami vokai su pirminiais pasiūlymais; 

67.3.	atliekama vokų su pirminiais pasiūlymais atplėšimo procedūra; 
67.4.	išnagrinėjami tiekėjų kvalifikacijos duomenys, išskyrus atvejus, kai netikrinama tiekėjų 
kvalifikacija; 
67.5.	išnagrinėjami pirminiai pasiūlymai; 

67.6.	Gimnazija kviečia derėtis visus tiekėjus, kurių kvalifikacija atitinka minimalius pirkimo dokumentų kvalifikacijos reikalavimus (jei tikrinama kvalifikacija) ir kurių pirminiai pasiūlymai atitinka pirkimo dokumentų reikalavimus; 

67.7.	atliekama derybų procedūra. Tuo atveju, jei kviečiamas tiekėjas neatvyksta į derybų procedūrą, nustatant pasiūlymų eilę į ją įrašomas šio tiekėjo pirminis pasiūlymas; 

67.8.	nustatoma pasiūlymų eilė ir priimamas sprendimas dėl laimėjusio pasiūlymo; 

67.9.	dalyviams raštu pranešama apie nustatytą pasiūlymų eilę ir sprendimą dėl laimėjusio pasiūlymo, o dalyviams, kurių pasiūlymai atmesti – ir jų pasiūlymų atmetimo priežastis; 

67.10.	sudaroma pirkimo sutartis.

68.	Vykdant neskelbiamas derybas pirminių pasiūlymų pateikimo terminas nustatomas kiekvienu atveju atskirai, atsižvelgiant į pirkimo objekto sudėtingumą bei pirkimo dokumentų reikalavimus. 

69.	Komisija turi teisę derėtis su dalyviu dėl pirminio pasiūlymo kainos, siūlomų prekių, paslaugų ar darbų charakteristikų ir visų kitų pirminio pasiūlymo sąlygų. 

70.	Vykdant derybų procedūrą turi būti laikomasi šių sąlygų: 
70.1.	derybas su kiekvienu tiekėju vesti atskirai; 

70.2.	tretiems asmenims neatskleisti iš tiekėjo gautos informacijos be šios sutikimo, taip pat neinformuoti tiekėjo apie susitarimus, pasiektus su kitais tiekėjais; 

70.3.	visiems tiekėjams turi būti taikomi vienodi reikalavimai, suteikiamos vienodos galimybės ir pateikiama vienoda informacija. Teikdama informaciją, Gimnazija neturi diskriminuoti vienų tiekėjų kitų naudai; 

70.4.	derybos turi būti protokoluojamos. Derybų protokolą pasirašo Komisijos nariai ir tiekimo įmonės vadovas arba jo įgaliotas atstovas, su kuriuo buvo derėtasi. 

71. Neskelbiamų derybų pasiūlymai yra šalių pasirašyti derybų protokolai ir pirminiai pasiūlymai, kiek jie nebuvo pakeisti derybų metu. 

XIV SKYRIUS
MAŽOS VERTĖS PIRKIMAI (APKLAUSA)

72. Mažos vertės pirkimai (taisyklių 6.10 punktas) atliekami apklausos būdu apklausiant tiekėjus raštu (faksu, elektroniniu paštu, CVP IS susirašinėjimo priemonėmis ar vokuose) arba žodžiu (telefonu, bendraujant asmeniškai, kitomis garsinėmis nuotolinio bendravimo priemonėmis). Tame pačiame pirkime tiekėjai apklausiami ta pačia forma. Mažos vertės pirkimų apklausa raštu gali būti atliekama visais atvejais. Mažos vertės pirkimus atlieka Komisija tada, kai numatomos sudaryti prekių ar paslaugų pirkimo sutarties vertė didesnė kaip 23 000 eurų (be PVM), o darbų – didesnė kaip 29 000 eurų (be PVM) ir supaprastintą pirkimą atlieka Pirkimų organizatoriai, kai prekių, paslaugų
numatomos sudaryti sutarties vertė mažesnė kaip 23 000 eurų (be PVM), o darbų – mažesnė kaip 29
000 eurų (be PVM).

73.	Mažos vertės pirkimų apklausą žodžiu pirkimų organizatoriai, apklausiant vieną arba kelis teikėjus gali atlikti tada, kai: 

73.1.	pirkimo sutarties vertė mažesnė kaip 3 000 eurų (be PVM); 

73.2.	perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos negalima laukti pasiūlymų raštu. 

74.	Kai pirkimo sutarties vertė neviršija 900 eurų (be PVM), apklausai žodžiu gali būti prilyginama informacija, pateikta tiekėjų elektroniniuose tinklalapiuose, platinamuose lankstinukuose, periodinėje spaudoje arba gauta vizualiai prekybos (paslaugų teikimo) vietose. 
75.	Komisija mažos vertės pirkimo (Taisyklių 72 punktas) apklausą raštu atlieka šiais etapais: 

75.1.	kreipiamasi į tiekėjus (ne mažiau kaip tris) su prašymu pateikti pasiūlymus arba paskelbiamas skelbimas apie supaprastintą mažos vertės pirkimą (Sk-6 tipinė forma); 

75.2.	priimami ir registruojami pasiūlymai (vokai su pasiūlymais), išskyrus CVP IS priemonėmis gautus elektroninius pasiūlymus, kuriuos registruoja ši sistema, taip pat elektroniniu paštu, faksu gautus pasiūlymus; 

75.3.	atliekama vokų su pasiūlymais atplėšimo ar susipažinimo su elektroninėmis priemonėmis pateiktais pasiūlymais procedūra. Pasiūlymai išnagrinėjami ir vertinami pagal Gimnazijos nustatytus reikalavimus ir priimamas sprendimas dėl kiekvieno neatmesto pasiūlymo atitikties pirkimo dokumentų reikalavimas; 

75.4.	nustatoma pasiūlymų eilė (išskyrus atvejus, kai pasiūlymą pateikia tik vienas tiekėjas ar buvo kviečiamas pasiūlymą pateikti vienas tiekėjas) ir priimamas sprendimas dėl laimėjusio pasiūlymo ir sutarties sudarymo; 
75.5.	dalyviams  pranešama  apie  nustatytą  pasiūlymų  eilę  ir  sprendimą  dėl  laimėjusio 
pasiūlymo; 
75.6.	sudaroma pirkimo sutartis Taisyklių IX skyriuje nustatyta tvarka. 
75.7.	kiekvienas Komisijos sprendimas protokoluojamas. 
76.  Pirkimų organizatoriai mažos vertės pirkimų apklausą atlieka šia tvarka:

76.1.	atliekama tiekėjų apklausa, kuri aprašoma mažos vertės pirkimų tiekėjų apklausos pažymoje (priedas Nr.2), priimtą sprendimą patvirtina parašais; 

76.2.	apklausos pažyma gali būti nepildoma, kai pirkimo sutarties vertė neviršija 90 eurų (be PVM). Tokiu atveju pirkimą pagrindžianti informacija yra paraiška, įrašas mažos vertės pirkimų žurnale (priedas Nr.3) ir sąskaita faktūra ar kitas finansinis dokumentas; 

76.3.	sudaroma  žodinė  arba  raštiška  pirkimo  sutartis,  įvertinus  šių  Taisyklių  IX  skyriaus 
nuorodas. 

77. Atliekant mažos vertės pirkimus apie kiekvieną supaprastintą pirkimą, išskyrus atvejus, kai šiose Taisyklėse nustatyta tvarka apie pirkimą skelbti neprivaloma (Taisyklių 78 punktas), skelbiama CVP IS. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. 

78.  Apie mažos vertės pirkimą galima neskelbti, jei yra bent viena iš šių sąlygų: 

78.1.	sudaromos prekių ar paslaugų pirkimo sutarties vertė neviršija 45 000 eurų (be PVM); darbų pirkimo sutarties vertė – 90 000 eurų (be PVM); 

78.2.	būtina skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Gimnazijos; 

78.3.	pirkimas, apie kurį buvo skelbta, neįvyko, nes nebuvo gauta paraiškų ar pasiūlymų; 

78.4.	atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Gimnazijai nepriimtinos kainos, o pirkimo 
sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Gimnazijos nustatytus minimalius kvalifikacijos reikalavimus;

78.5. esant kitoms, objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių pirkimo organizatoriaus arba Komisijos pastangų, laiko ir (ar) lėšų sąnaudų.
79.  Apklausti vieną tiekėją, galima, jeigu:
79.1.	ankstesnė apklausa neįvyko, nes nebuvo gauta pasiūlymų; 

79.2.	dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos; 

79.3.	pirkimą būtina atlikti greitai. Aplinkybės, kuriomis grindžiama skuba, negali priklausyti nuo Gimnazijos; 

79.4.	Gimnazija pagal ankstesnę sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, nesikeičia prekių ar paslaugų kainos ir kitos sąlygos. Tokių papildomų pirkimų bendra vertė neturi viršyti 30 procentų pradinės sutarties vertės; 

79.5.	dėl aplinkybių, kurių nebuvo galima numatyti, paaiškėja, kad reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų sutarčių kaina neturi viršyti 50 procentų pradinės pirkimo sutarties kainos; 

79.6.	prenumeruojami laikraščiai ir žurnalai, perkami vadovėliai, knygos ir kt. mokymui skirta 
literatūra; 
79.7.	perkamos svečių maitinimo paslaugos; 
79.8.	perkami meno kūriniai, dovanos, gėlės ir suvenyrai; 
79.9.	numatomos pirkimo sutarties vertė neviršija 3 000 eurų (be PVM); 
79.10.	kai už prekes atsiskaitoma pagal patvirtintus tarifus;

79.11. kai perkami seminarų, mokymų ar konferencijų dalyvių mokesčiai, narystė tam tikrose organizacijose, asociacijose ar kituose juridiniuose asmenyse mokesčiai;

79.12. kai perkamų prekių, paslaugų ar darbų įkainiai yra patvirtinti Lietuvos Respublikos įstatymais ar kitais teisės aktais.

79.13. yra kitos objektyviai pateisinamos aplinkybės, dėl kurių netikslinga apklausti daugiau tiekėjų. Šios aplinkybės negali priklausyti nuo Gimnazijos delsimo arba neveiklumo.

80.	Raštu atliekamos apklausos ir paskelbto skelbime siūlymų pateikimo terminas turi būti ne trumpesnis kaip 3 darbo dienos nuo prašymo pateikti siūlymus, išsiuntimo tiekėjams dienos arba skelbimo, išspausdinto dalyvauti pirkime CVP IS, dienos. 

81.	Nepažeisdami viešųjų pirkimų principų, Komisija ir pirkimų organizatoriai turi teisę derėtis su dalyviais dėl pateiktų pasiūlymų turinio (kainos, apmokėjimo terminų ir pan.). Derybos turi būti protokoluojamos, išskyrus atvejus, kai mažos vertės pirkimų apklausa atliekama žodžiu. Derybų protokolą pasirašo Komisijos pirmininkas ir derybų partneris (įgaliotas atstovas). 

XV SKYRIUS
GINČŲ NAGRINĖJIMAS

82. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos, Europos Bendrijos teisės pažeidimų nagrinėjimas atliekamas vadovaujantis Viešųjų pirkimų įstatymo V skyriaus nuostatomis.

XVI SKYRIUS
BAIGIAMOSIOS NUOSTATOS

83.	Viešųjų pirkimų ataskaitas pagal VPĮ 19 straipsnio nuostatas parengia ir Viešųjų pirkimų tarnybai pateikia Gimnazijos viešųjų pirkimų komisija arba direktoriaus įsakymu paskirtas asmuo. 

84.	Komisijos nariai, pirkimų organizatoriai, ekspertai negali teikti jokios informacijos tretiesiems asmenims apie dalyvių pateiktų pasiūlymų turinį, išskyrus Lietuvos Respublikos teisės aktų nustatytus atvejus. 

85.	Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai, pirkimų organizatoriai ir ekspertai, Viešųjų pirkimų tarnybos atstovai, Gimnazijos direktorius, jo įgalioti asmenys, kiti asmenys ir institucijos, turinčios tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos finansinę paramą administruojantys viešieji juridiniai asmenys. 

86.	Įvykdytos pirkimo sutartys, paraiškos, pasiūlymai, pirkimo dokumentai, pasiūlymai, pasiūlymų nagrinėjimo bei vertinimo dokumentai, pranešimai tiekėjams, kiti su supaprastintais pirkimais susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos 

87.	Gimnazijos direktorius, Komisijos nariai, pirkimų organizatoriai ir ekspertai, kiti pirkimus atliekantys asmenys, pažeidę šį įstatymą, atsako įstatymų nustatyta tvarka. 

Taisyklių priedas Nr. 1
TVIRTINU

(vadovo arba jo įgalioto asmens pareigų pavadinimas)

(parašas)

(vardas ir pavardė)

PARAIŠKA
20__ m._____________ d. Nr. ______

__________________________
(vietovės pavadinimas)

1.	Pirkimo objekto pavadinimas: 

2.	Pirkimo objekto aprašymas, ketinamų pirkti prekių paslaugų ar darbų savybės, kokybės reikalavimai, techninių specifikacijų projektai, jų pakeitimai ir teiktos pastabos (informacija apie šių projektų paviešinimą): 

3.	Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais: 

4.	Maksimali planuojamos sudaryti sutarties vertė Eur: 

5.	Numatomos pirkimo objekto eksploatavimo išlaidos Eur: 

6.	Numatoma pirkimo sutarties trukmė, atsižvelgiant į visus galimus pratęsimus 
(nurodyti trukmę dienomis/mėnesiais/metais arba numatomą sutarties pradžios ir pabaigos datą)

7.	Prekių pristatymo, paslaugų suteikimo ar darbų atlikimo terminai 
(nurodyti terminus dienomis/mėnesiais/metais arba datą) 

8.	Kitos reikalingos pirkimo sutarties sąlygos (gali būti pateikiamas pirkimo sutarties projektas) 

9.	Siūlomi minimalūs tiekėjų kvalifikacijos reikalavimai: 

10.	Tiekėjų kvalifikaciją patvirtinančių dokumentų sąrašas: 

11.	Siūloma tiekėjų pasiūlymus vertinti mažiausios kainos/ekonominio naudingumo vertinimo kriterijumi (reikiamą pabraukti) 

12.	Tiekėjų pasiūlymų ekonominio naudingumo vertinimo pasirinkimo atveju siūlomi 

ekonominio naudingumo vertinimo kriterijai: ekonominio naudingumo vertinimo kriterijaus parametrai:

13. Planuojama pirkimo pradžia:
(nurodyti datą arba mėnesį)

Siūlomų kviesti tiekėjų sąrašas, jeigu paraiška paduodama dėl pirkimo, apie kurį nebus paskelbta:

Siūlomų kviesti tiekėjų sąrašo pagrindimas (įskaitant ir rinkoje veikiančias Lietuvos Respublikos viešųjų pirkimų įstatymo 91 straipsnio 1 dalyje nurodytas įstaigas ir įmones):

Pirkimo pagrindimas (nurodyti, ar: pirkimas įtrauktas į metinį pirkimų planą, jeigu ne – nuo perkančiosios organizacijos nepriklausančios aplinkybės, kuriomis grindžiama ypatinga skuba; keliami techniniai, estetiniai, funkciniai, kokybės ir kt. reikalavimai; taikytini aplinkos apsaugos kriterijai; taikytini energijos vartojimo efektyvumo reikalavimai; atsisakoma pirkti iš CPO (pateikiamas pagrindimas); teikiamas siūlymas vykdyti elektroninį pirkimą CVP IS priemonėmis.

Pridedama:
1)	techninė specifikacija; 
2)	planai, brėžiniai, projektai ir kiti dokumentai (jei reikalingi – išvardinti) 

(pirkimo iniciatoriaus pareigos)	(parašas)	(vardas ir pavardė)

(perkančiosios organizacijos finansininko pareigos)

(parašas)

(vardas ir pavardė)

(data)

(už pirkimų vykdymą naudojantis

CPO elektroniniu katalogu atsakingo asmens pareigos)

(parašas)

(vardas ir pavardė)

(data)

Pildo prevencinę pirkimų kontrolę atliekantis asmuo

Pritariu

Nepritariu

Tikrinimo pastabos ir išvada*_____________________________________________________

________________________________________________________________________________

Pastabos pridedamos

(prevencinę pirkimų kontrolę atliekančio asmens pareigos)

(parašas)

(vardas ir pavardė)

(data
Taisyklių 2 priedas

TVIRTINU

(perkančiosios organizacijos vadovo arba jo įgalioto asmens pareigų pavadinimas)

(parašas)

(vardas ir pavardė)

MAŽOS VERTĖS VIEŠOJO PIRKIMO PAŽYMA

20__ m._____________ d. Nr. ______
__________________________
(vietovės pavadinimas)

Pirkimo objekto pavadinimas:

Pirkimo būdas ir jo pasirinkimo bei apklaustų ar kviečiamų tiekėjų skaičiaus pasirinkimo pagrindimas (nustatytas, vadovaujantis Perkančiosios organizacijos supaprastintų pirkimų taisyklėmis):

Pirkimo objekto aprašymas (pagrindiniai kiekybiniai ir kokybiniai reikalavimai):

BVPŽ kodas:

Pasiūlymų vertinimo kriterijus:

Pirkimas vykdomas CVP IS priemonėmis:	taip				ne						
																			
Vykdomas skelbiamas pirkimas:									Skelbimo paskelbimo data:			
												
Vykdytas neskelbiamas pirkimas:									Kvietimo išsiuntimo data:			
																
Tiekėjai apklausti:	žodžiu			raštu											
Apklausti/pateikę pasiūlymus tiekėjai:														
										Adresas, interneto	Pasiūlymą pateikusio		
Eil.										svetainės, el. pašto			
	Pavadinimas		Tiekėjo kodas					asmens pareigos, vardas,		
Nr.						adresas, telefono, fakso			
										pavardė		
												numeris ir kt.			

																			

																			

Tiekėjų siūlymai:
Eil.	Pavadinimas	Pasiūlymo kaina ir kitos charakteristikos	

Nr.			(nurodyti)	

					

Tinkamiausiu pripažintas tiekėjas: tiekėjo pavadinimas

Pastabos: (nurodyti, ar: sudaryta pasiūlymų eilė, taikytas atidėjimo terminas, tiekėjai informuoti apie pirkimo rezultatus, gautos pretenzijos ir į jas atsakyta)

(pirkimo organizatoriaus		(parašas)		(vardas ir pavardė)	
pareigos)					

(finansininko pareigos)

(parašas)

(vardas ir pavardė)

(data)

Pildo prevencinę pirkimų kontrolę atliekantis asmuo

Pritariu

Nepritariu

Tikrinimo pastabos ir išvada_____________________________________________________
________________________________________________________________________________

Pastabos pridedamos

(prevencinę pirkimų kontrolę atliekančio asmens pareigos)

(parašas)

(vardas ir pavardė)
                                                  (data)

*Nepildoma, jei sutartis nesudaryta Pastaba. Taisyklių 3 priedo forma įsi galioja nuo 2017 m. sausio 1 d.	

Eil. Nr.

Pirkimo objekto pavadinimas/ Sutarties pavadinimas

Pagrindinis pirkimo objekto kodas pagal BVPŽ, papildomi BVPŽ kodai (jei yra)

Pirkimo būdas

Pirkimo Nr. (jei apie pirkimą buvo skelbta)/Pirkimo būdo pasirinkimo priežastys bei apklaustų ar kviečiamų tiekėjų skaičiaus pagrindimas (jei apie pirkimą nebuvo skelbta)

Pirkimo sutarties Nr./ sąskaitos faktūros Nr.*

Tiekėjo pavadinimas, įmonės kodas*

Sutarties sudarymo data*

Sutarties trukmė/ Numatoma sutarties įvykdymo data*

Sutarties kaina, Eur. (atsižvelgus į numatytus sutarties pratęsimus su visais privalomais mokesčiais)

Numatoma sutarties vertė, Eur.

Kita informacija (vykdytas elektroninis pirkimas, pirkimas atliktas pagal Viešųjų pirkimų įstatymo 13 arba 91 straipsnio nuostatas, taikyti aplinkos apsaugos, energijos taupymo reikalavimai...)

NALASŽURREGISTRACIJOSPIRKIMŲATLIKTŲMETAISBIUDŽETINIAIS20	pavadinimas)organizacijos(perkančiosios__________________________________________________________________________Taisyklių		
	priedas3